شەفەق نیوز/ وەزارەت خوەنسن باڵا و لێکۆلینەوەی زانستی لە هەرێم کوردستان، ئمڕوو جومعە، راگەیان پرۆژەی بەشکردن شایستەی دارایی ئەرا خوەنەوارەیل زانکۆ و پەیمانگایەیل دەس وە خەرجکردنی لە رووژ یەکشەممە بڕوار 27 ئادار کەێد.
توانا نەجەف وەڕێەوبەر ئیدارەو دارەیی لە وەزارەتەگە لە بەیاننامیگ ئمڕوو وت، یەکە ئیداریەیلە لەسەرجەم زانکۆ و پەیمانگایەیل ئاگادارکریانە لە بەشکردن دەرماڵە وەبان خوەنەوارەیل.
وتیش، گشت رێکارەیلی تەواو بۊیە، لە رووژ یەکشەممەوە دەسکریەێد وە بەشکردن دەرماڵە وەگەرد دەسکردن وە دەوام فەرمی لە زانکۆ و پەیمانگایەیل.
